Diari Oficial de la Generalitat Valenciana


Sumari del DOGV 9940, del 19-09-2024 (2024/9394)

RESOLUCIÓ de 2 de setembre de 2024, per la qual es concedixen i es dona publicitat a les subvencions dirigides al desenrotllament d'itineraris integrats per a la inserció sociolaboral de persones en situació o risc d'exclusió social per a l'exercici 2024.
---------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9940

Data del DOGV
:   19-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/9394

CVE
:   BGAD-H-7640-9481

Data del document
:   02-09-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * reinserció social

Vistes les sol·licituds d'ajuda presentades a l'empara de la Resolució de 30 d'abril de 2024 (DOGV 9844, 08.05.2024), de la Vicepresidència Segona i Conselleria de Servicis Socials, Igualtat i Vivenda, per la qual es convoquen per a l'exercici 2024 les subvencions dirigides al desenrotllament d'itineraris integrats per a la inserció sociolaboral de persones en situació o risc d'exclusió social.

Vista la proposta de resolució de la Comissió d'Avaluació sobre la concessió i denegació de les ajudes, formulada en compliment del que es preceptua en l'article 13 de l'Orde 10/2017, de 29 de novembre (DOGV 8182, 01.12.2017), de la Vicepresidència i Conselleria d'Igualtat i Polítiques Inclusives, per la qual s'establixen les bases reguladores per a la concessió de subvencions dirigides al desenrotllament d'itineraris integrats per a la inserció sociolaboral de persones en situació o risc d'exclusió social de conformitat amb els criteris de valoració establits en el mencionat precepte i tenint en compte la quantia màxima a concedir de 7.000.000 euros establida en la Resolució de 30 d'abril, de la Vicepresidència Segona i Conselleria de Servicis Socials, Igualtat i Vivenda, per a la concessió de subvencions dirigides al desenrotllament d'itineraris integrats per a la inserció sociolaboral de persones en situació o en risc d'exclusió social.

En virtut del que s’ha exposat, en l'exercici de la competència atribuïda per l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb el Decret 132/2023, de 10 d'agost, del Consell, pel qual aprova el Reglament orgànic i funcional de la Vicepresidència Segona i Conselleria de Servicis Socials, Igualtat i Vivenda i d'acord amb el que es preveu en el resolc sext de la Resolució de 15 maig de 2024 i l'article 13 de l’Orde 10/2017,

RESOLC

*Primer*

Concedir la subvenció a les entitats del tercer sector d'acció social que figuren en l'annex II de la present resolució per a la realització, en l'exercici 2024, dels projectes dirigits al desenrotllament d'itineraris integrats per a la inserció sociolaboral de persones en situació o risc d'exclusió social i pels imports que en este annex s'indiquen.

*Segon*

Acceptar la renúncia per duplicitat de la següent entitat:

– Centre de desenrotllament rural la Safor corresponent a l'expedient PIISET/2024/142/46.

*Tercer*

Inadmetre i/o denegar la subvenció a les entitats del tercer sector d'acció social que figuren en l'annex III de la present resolució, pels motius que s'hi indiquen.

*Quart*

Els projectes objecte d'esta subvenció s'enquadren en el marc del programa del Fons Social Europeu Plus (FSE+) 2021-2027 de la Comunitat Valenciana, tal com s'establix en l'article tercer de la Resolució de 30 d'abril de 2024, i en conseqüència són actuacions susceptibles de ser cofinançades per la Unió Europea a través del programa del Fons Social Europeu (FSE+) de la Comunitat Valenciana 2021-2027.

*Quint*

Els projectes objecte d'esta subvenció tenen com a finalitat el finançament dels gastos corrents derivats de la realització de projectes de desenrotllament d'itineraris integrats per a la inserció sociolaboral de persones en situació o risc d'exclusió social que es desenrotllen en l'àmbit de territorial de la Comunitat Valenciana, de conformitat amb l'article 3 de l'Orde 10/2017.

*Sext*

El règim de pagament de les ajudes, d'acord amb la previsió establida en l'article 14 de l'Orde 10/2017, serà el que es disposa en el resolc octau de la Resolució de 30 d'abril de 2024.

En conseqüència, es lliurarà de forma anticipada, una vegada concedides les ajudes, el 100 % de l'import de la subvenció, de conformitat amb la previsió establida en l'article 44.1.b de la Llei 8/2023, de 27 de desembre, de pressupostos de la Generalitat per a l'exercici 2024.

El termini per a la presentació de la documentació justificativa de la total subvenció i presentació de la memòria tècnica del projecte finalitzarà el 31 de gener de 2025.

*Sèptim*

D'acord amb el que es disposa en l'article 171.5 de la Llei 1/2015, de 6 de febrer, les entitats beneficiàries estaran exemptes de la constitució de garanties per pagaments anticipats, per ser entitats del tercer sector d'acció social sense ànim de lucre que desenrotllen projectes o programes vinculats a l'àrea d'acció social.

*Octau*

La justificació de la subvenció concedida per part de les entitats del tercer sector d'acció social beneficiàries serà telemàtica i s'ajustarà al que es preveu en el article 15 de l'Orde 10/2017.

Els límits màxims acceptats en el capítol de gastos de personal i el full de seguiment de les activitats consten en la publicació de la convocatòria com a annexos II i III.

*Nové*

El pagament d'estes subvencions es realitzarà amb càrrec a l'aplicació  pressupostària P98830337DL43690 G313E00 4, del projecte pressupostari O469350797, per import de 7.000.000 euros, del pressupost de la Generalitat per a l'exercici 2024.

*Dècim*

El Pla de control es realitzarà d'acord amb el que s'establix en els articles 16 de l'Orde 10/2017 i el tretze de la Resolució de 30 d'abril de 2024.

Contra la present resolució, que posa fi a la via administrativa, es pot interposar un recurs potestatiu de reposició davant el mateix òrgan que l'ha dictada, en el termini d'un mes comptador des de l'endemà de la seua publicació en el *Diari Oficial de la Generalitat Valenciana*, o bé directament un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptador des de l'endemà de la seua publicació, de conformitat amb el que es disposa en la legislació reguladora de la jurisdicció contenciosa administrativa, i la legislació de procediment administratiu comú vigent, sense perjuí que puguen interposar qualsevol altre que consideren pertinent.

  

València, 2 de setembre de 2024

(p. d. Resolució 15.05.2024; DOGV 9851, 17.05.2024)

Pedro Carceller Icardo

Director general d'Inclusió i Cooperació al Desenrotllament

Esta disposició conté annexos. Consulteu-ne la versió en PDF.